ວິ​ທີທີ່ທ່ານ ​ຖື​ໂທ​ລະ​ສັບ ສາ​ມາດຊ່ວຍ ​ຕ້ານ​ການຂະ​ໂມຍຂໍ້​ມູນ ​ທີ່​ບົ່ງ​ບອກ​ເຖິງ​ຕົວ​ທ່ານໄດ້
ແມ່ນ​ແຕ່​ປະ​ເດັນ​ເຊັ່ນ​ວ່າ ຄວາມ​ໄວ​ຂອງ​ການ​ຕີ​ພິມ​ດີດ ຫລື ໂທ​ລະ​ສັບ​ຖືກ​ຖື ຢູ່​ໃນ​ມຸມ​ໃດ ສາ​ມາດ​ກາຍ​ເປັນເຄື່ອງ​ມື​ໃຊ້​ໃນ​ການ​ຢັ້ງ​ຢືນ​ ເຖິງ​ຄວາມ​ເປັນ​ຈິງ​ໄດ້.
ວິທີທີ່ທ່ານຖືໂທລະສັບ ສາມາດຊ່ວຍໃນການຕ້ານກັບການຂະໂມຍຂໍ້ມູນທີ່ບົ່ງບອກເຖິງບຸກຄົນ ຫລືການຫລອກລວງໄດ້ ຫລືບໍ່? ນັກຊ່ຽວຊານດ້ານການຮັກສາຄວາມປອດໄພຄິດວ່າ ໄດ້ ມາດຕະການດ້ານຂໍ້ມູນທາງຊີວະພາບ ຫລື Biometric ເຊັ່ນເຄື່ອງອ່ານລາຍມືທັງຫລາຍໄດ້ກັບກາຍມາເປັນເລື້ອງທຳມະດາຫລາຍຂຶ້ນ ໃນການຕ້ານກັບການຫລອກເອົາຂໍ້ມູນ ແຕ່ວ່າ ການປ້ອງກັນສູງຂຶ້ນໄປອີກຂັ້ນນຶ່ງແມ່ນກ່ຽວພັນກັບຂໍ້ມູນທາງຊີວະພາບທີ່ບໍ່ຕ້ອງໄດ້ເຮັດຫຍັງເລີຍ ເຊັ່ນວ່າ ໂທລະສັບມືຖືສະຫລາດ ຫລື smartphone ຖືໄວ້ໃນມຸມໃດ ເປັນຕົ້ນ Tina Trinh, ນັກຂ່າວວີໂອເອມີລາຍງານກ່ຽວກັບເລື້ອງນີ້ ຊຶ່ງ ບົວສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ໂທລະສັບມືຖືສະຫລາດ ຫລື smartphone ເຮັດໃຫ້ການຊື້ເຄື່ອງທາງອິນເຕີແນັດ ໃນຂະນະທີ່ເດີນທາງດ້ວຍເຮືອບິນໄດ້ງ່າຍຂຶ້ນຢ່າງບໍ່ເຄີຍມີມາກ່ອນ ແຕ່ວ່າ ບັນດາຮ້ານຂາຍສິນຄ້າທາງອິນເຕີແນັດຕ່າງໆ ຮູ້ໄດ້ແນວໃດວ່າ ມັນແມ່ນທ່ານແທ້ຫລືບໍ່ ທີ່ທຳການສັ່ງຊື້ສິນຄ້ານັ້ນໆ? ທ່ານ ດອນ ດັນແຄນ (Don Duncan), ນັກພັດທະນາທຸລະກິດຈາກບໍລິສັດ NuData Security ກ່າວວ່າ ທ່ານ ດັນແຄນ (Duncan) ກ່າວເພີ້ມອີກວ່າ ປະພຶດຕິກຳທາງດິຈິຕອລຂອງພວກເຮົາທີ່ມັກເຮັດຢູ່ເລື້ອຍໆມາ ສາມາດເຮັດໃຫ້ບໍລິສັດຂາຍສິນຄ້າອອນລາຍ ສາມາດບົ່ງບອກໄດ້ວ່າ ມັນແມ່ນພວກເຮົາແທ້ໆບໍ ທີ່ເຊັນເຂົ້າໄປ ຫລືວ່າ ແມ່ນໃຜຜູ້ນຶ່ງທີ່ເຂົ້າໄປໃນບັນຊີໂດຍໃຊ້ລະຫັດລັບທີ່ຂະໂມຍເອົາມາ ເພື່ອເຊັນເຂົ້າໄປ ຊຶ່ງທ່ານກ່າວດັ່ງນີ້: ສິ່ງທີ່ເອີ້ນກັນວ່າຂໍ້ມູນທາງຊີວະພາບທີ່ບໍ່ຕ້ອງໄດ້ເຮັດຫຍັງເລີຍ ສາມາດທີ່ເຮັດໃຫ້ໄດ້ພາບທີ່ມີຄວາມແຕກຕ່າງກັນເລັກໆ ນ້ອຍໆ ຂອງລູກຄ້າ ແບບແວັບໆ ໂດຍໃຊ້ເທັກໂນໂລຈີທີ່ໄດ້ສ້າງຂຶ້ນແລ້ວ ຢູ່ໃນໂທລະສັບເຊັ່ນເຄື່ອງວັດແທກການເລັ່ງຄວາມໄວ ແລະ GPS… ທ່ານດັນແຄນກ່າວຕໍ່ໄປອີກວ່າ: ບໍ່ເໝືອນກັນກັບລະຫັດພັສເຫວີດ ຫລື ລາຍມືທີ່ຕ້ອງໄດ້ພິມໃສ່ອີ່ຫລີ ສ່ວນຂໍ້ມູນທາງຊີວະພາບທີ່ບໍ່ຕ້ອງໄດ້ເຮັດຫຍັງເລີຍນີ້ ແມ່ນປະຕິບັດງານຢູ່ເບື້ອງຫລັງ ໃນຂະນະທີ່ຜູ້ໃຊ້ ຈະທຳການເຄື່ອນໄຫວຕາມປົກກະຕິດັ່ງທີ່ເຂົາເຈົ້າເຄີຍເຮັດມາ ທ່ານ ດັນແຄນກ່າວເພີ້ມອີກວ່າ ແມ່ນແຕ່ປະເດັນເຊັ່ນວ່າ ຄວາມໄວຂອງການຕີພິມດີດ ຫລື ໂທລະສັບຖືກຖືຢູ່ໃນມຸມໃດ ສາມາດກາຍເປັນເຄື່ອງມືໃຊ້ໃນການຢັ້ງຢືນເຖິງຄວາມເປັນຈິງໄດ້ ແລະຢູ່ໃນຍຸກແຫ່ງການລະເມີດຂໍ້ມູນຢ່າງໃຫຍ່ຫລວງນີ້ ຂໍ້ມູນທາງຊີວະພາບ ທີ່ບໍ່ຕ້ອງໄດ້ເຮັດຫຍັງເລີຍໝາຍຄວາມວ່າ ຄົນຂາຍເຄື່ອງບໍ່ຕ້ອງໄດ້ກາງຕໍ່ອາໄສພຽງແຕ່ການເຊັນເຂົ້າໄປໃນບັນຊີ ແລະໃຊ້ລະຫັດພັສເຫວີດ ເທົ່ານັ້ນ ຕໍ່ໄປອີກແລ້ວ ບໍລິສັດ NuData ແມ່ນບໍລິສັດທີ່ໄດ້ນຳເອົາເທັກໂນໂລຈີອັນນີ້ມາປະຕິບັດຕໍ່ລູກຄ້າຂອງຕົນຢູ່ແລ້ວນັ້ນ ເປັນເຈົ້າຂອງ ທ່ານດັນແຄນ ກ່າວມ້ວນທ້າຍວ່າ ສຳລັບຜູ້ໃຊ້ໂທລະສັບແລ້ວ, ປະສົບການທີ່ເຮັດໃຫ້ຮູ້ສຶກປອດໄພຫລາຍຂຶ້ນ ອາດຈະຢູ່ທີ່ພຽງປາຍນີ້ວມື້ຂອງພວກເຂົາເຈົ້ານັ້ນເອງ